Publication: Magyar Közlöny
Issue: MK-2001-148 (Year: 2001, Number: 148)
Era: 1990-2004
Section: (VI. 8.) KTM rendelettel, a 28/1994. (VIII. 12.) KTM rendelettel, a 9/1996. (VI. 28.) KTM rendelettel és a 2/1998.
Paragraph Index: 687

„7. § (1) A szabályozott anyagok vonatkozásában — külön jogszabály rendelkezéseinek megfelelően — a külkereskedelmi tevékenység megkezdése külön (tevékenységi) engedélyhez, a kivitel és a behozatal export-, illetőleg import forgalmi engedélyhez kötött. Az engedélyeket a Gazdasági Minisztérium Engedélyezési és Közigazgatási Hivatala a Környezetvédelmi Minisztérium hozzájárulásával adja ki, figyelemmel az egyes vegyületcsoportokban az 1. számú melléklet szerinti korlátozások időarányos teljesítésére, valamint a Jegyzőkönyvhöz nem csatlakozott országokkal szembeni kereskedelmi előírásokra. Szabályozott anyag és szabályozott anyagokat tartalmazó termék — a Jegyzőkönyvben meghatározott kivételekkel — nem importálható olyan országból, és nem exportálható olyan országba, amely a Jegyzőkönyvnek nem részese.

Source: https://magyarkozlony.hu/hivatalos-lapok/1d7c008e1efe33076c3341e81eb1274b9141693c/dokumentumok/f3ce3197676d5c9947048c905c577900a31bdcf6/letoltes